Rīgā

|  |  |
| --- | --- |
| \_\_\_\_\_\_\_\_\_\_ Nr. \_\_\_\_\_\_\_\_\_\_ | Laboratorisko veselības aprūpes pakalpojumu sniedzējiem |
| Uz |

**Par laboratorisko pakalpojumu sniegšanas kārtību sirds un asinsvadu slimību profilakses ietvaros**

Sirds un asinsvadu slimības (turpmāk tekstā – SAS) ir nozīmīga sabiedrības veselības problēma Latvijā, ko vienlaikus apliecina augstie mirstības, saslimstības un hospitalizācijas rādītāji, turklāt SAS ir visizplatītākais nāves cēlonis Latvijā. SAS profilakse un agrīna diagnostika primārā veselības aprūpes līmenī var mazināt SAS radītās sekas.

Nacionālais veselības dienests (turpmāk tekstā – Dienests) sadarbībā ar Latvijas kardioloģijas biedrības ekspertiem un Veselības ministriju, izmantojot zinātnisko literatūru un starptautiski atzītas sirds un asinsvadu profilakses un agrīnas diagnostikas metodes, kā arī vadlīnijas, tāpat arī Pasaules veselības organizācijas ieteikumus, Eiropas Kardiologu biedrības izstrādātās vadlīnijas, Slimību profilakses un kontroles centra izstrādātās metodiskās rekomendācijas, ir izstrādājis 2018.gada 24.jūlija Ministru kabineta noteikumus Nr.452 “Kārtība, kādā sniedzami veselības aprūpes pakalpojumi sirds un asinsvadu slimību profilaksei” (turpmāk tekstā – Noteikumi) ar mērķi ieviest primāro profilaksi SAS primārās veselības aprūpes līmenī, kas stājās spēkā ar 2018.gada 1.augustu.

Noteikumi paredz, **SAS primārās profilakses īstenošanu iedzīvotājiem 40, 45, 50, 55, 60 un 65 gadu vecumā** atbilstoši starptautiski atzītai SCORE metodei jeb sistemātiskā koronārā riska izvērtēšanai (*Systematic Coronary Risk Evaluation*). SAS profilakses ietvaros paredzēts, ka ģimenes ārsta praksē pacientam tiks noteikts SAS jeb kardiovaskulāro saslimšanu risks, pielietojot metodi fatālu kardiovaskulāru notikumu riska noteikšanai tuvāko 10 gadu laikā jeb SCORE.

Pirms SAS riska noteikšanas pacientam tiek veikta SAS un smēķēšanas, ģimenes anamnēzes izvērtēšana, sistoliskā un diastoliskā asinsspiediena, vidukļa apkārtmēra un ķermeņa masas indeksa, **kopējā holesterīna un glikozes līmeņa asinīs noteikšana**, kā arī sirds un miega artēriju auskultācija. Dienests skaidro, ka kopējā holesterīna un glikozes līmeņa noteikšanu pirms SCORE noteikšanas var veikt kā ģimenes ārsta praksē strādājoša persona, tā ģimenes ārsts, kurš ir tiesīgs nosūtīt pacientu uz laboratoriju iepriekšminēto laboratorisko rādītāju veikšanai.

Kad ģimenes ārsts ir noteicis atbilstošo SAS riska grupu, tiek novērtēts nepieciešamo papildus izmeklējumu, t.sk laboratorisko izmeklējumu apjoms un tālākā terapijas taktika atbilstoši Noteikumu 1.pielikumam “Rīcība pēc sirds un asinsvadu slimības riska vērtējuma noteikšanas”).

Ģimenes ārsts nosūta pacientu uz nepieciešamajiem laboratoriskiem izmeklējumiem SAS profilakses ietvaros, nosūtījumā norādot sekojošu informāciju:

* **diagnozi Z03.5 (pamatdiagnozi vai blakusdiagnozi)** atbilstoši Starptautiskajam slimību klasifikatoram (SSK-10);
* **pacienta grupu – SCO (Izmeklējumi SAS riska noteikšanai noteiktā vecumā (SCORE));**
* **izmeklēšanas iemeslu – sirds un asinsvadu slimību profilakse (SCORE).**

Šādi aizpildītu ģimenes ārsta nosūtījumu uz ambulatoriem laboratoriskiem izmeklējumiem pirms SCORE noteikšanas (nosakot kopējā holesterīna un/vai glikozes līmeni asinīs) un īstenojot tālākos laboratoriskos izmeklējumus, atbilstoši noteiktai SAS riska grupai laboratorijām tiks apmaksāti atbilstoši veiktajam apjomam papildus līgumā norādītajam finansējuma apjomam (skat.1.tabulu)**.**

1.tabula ”Laboratoriskie izmeklējumi, ko veic SAS profilakses ietvaros**”**

|  |  |  |  |
| --- | --- | --- | --- |
| Nr.p.k. | Manipulācijas kods | Laboratoriskā izmeklējuma nosaukums | Tarifs (euro) |
| **Manipulācijas, ko var lietot nosakot SAS risku** | | | |
| 1. | 41056 | Kopējais holesterīna līmenis asinīs – koncentrācija 5 mmol/L vai mazāka | 0,98 |
| 2. | 41057 | Kopējais holesterīna līmenis asinīs – koncentrācija lielāka par 5 mmol/L | 0,98 |
| 3. | 41095 | Glikoze asinīs | 1,01 |
| **Manipulācijas, ko var lietot īstenojot tālākos SAS riska grupas izmeklējumus** | | | |
| 4. | 41006 | Kreatinīns | 1,05 |
| 5. | 41022 | ALAT - alanīnaminotransferāze | 0,99 |
| 6. | 41025 | Kreatīnkināze | 1,13 |
| 7. | 41046 | Triglicerīdi | 1,53 |
| 8. | 41047 | ABL - holesterīns (tiešā metode) | 2,18 |
| 9. | 41058 | ZBL holesterīna līmenis asinīs - koncentrācija mazāka par 2,0 mmol/L (tiešā metode) | 2,72 |
| 10. | 41059 | ZBL holesterīna līmenis asinīs - koncentrācija no 2,0 mmol/L līdz 2,5 mmol/L (tiešā metode) | 2,72 |
| 11. | 41060 | ZBL holesterīna līmenis asinīs - koncentrācija lielāka par 2,5 mmol/L (tiešā metode) | 2,72 |
| 12. | 41103 | Glikohemoglobīns. Izmeklējuma rezultāts - HbA1C līmenis 6,4 % un zemāks | 4,32 |
| 13. | 41104 | Glikohemoglobīns. Izmeklējuma rezultāts - HbA1C līmenis 6,5-7,4 % | 4,32 |
| 14. | 41105 | Glikohemoglobīns. Izmeklējuma rezultāts - HbA1C līmenis 7,5 % un vairāk | 4,32 |
| 15. | 41095 | Glikoze asinīs | 1,01 |

Dienests informē, ka nosūtījuma veidlapa laboratorisku izmeklējumu veikšanai aktualizēta ir pieejama Dienesta mājas lapā [*www.vmnvd.gov.lv*](http://www.vmnvd.gov.lv) sadaļā Līgumpartneriem > Līgumu paraugi > Laboratorisko veselības aprūpes pakalpojumu līgumu paraugs > 2018 > 6.1.12.Nosūtījums uz ambulatoriem laboratoriskiem izmeklējumiem.

Aizpildot ambulatoros pacientu talonus, **laboratorijas norāda pacientu grupu – SCO** (Izmeklējumi SAS riska noteikšanai noteiktā vecumā (SCORE))saskaņā ar pacientu grupu klasifikatoru un **izmeklēšanas iemeslu –** sirds un asinsvadu slimību profilakse (SCORE).

Pacientu grupu klasifikators pieejams Dienesta mājas lapā [*www.vmnvd.gov.lv*](http://www.vmnvd.gov.lv) sadaļā Līgumpartneriem > Klasifikatori > VIS klasifikatori.

Dienests atgādina, ka laboratorijas, ievērojot nosūtītāja norādīto izmeklēšanas iemeslu, organizē pakalpojumu sniegšanu un pakalpojumus nodrošina sekojošā prioritārā secībā (norādīts līgumā ar Dienestu):

* + 1. izmeklējumus pacientiem ar neatliekamām medicīniskām indikācijām, bērniem un grūtniecēm;
    2. izmeklējumus pacientiem ar akūtām slimībām, ar hronisku slimību saasinājumiem, kontaktpersonu izmeklēšanu infekcijas slimību gadījumā;
    3. izmeklējumus pirms plānveida operācijām un iespējamu slimību dēļ, operācijas vai manipulācijas laikā iegūta materiāla izmeklējumus;
    4. izmeklējumus pacientiem ar hronisku slimību dinamisko novērošanu.

Laboratoriju un Dienesta savstarpēji noslēgtā līgumā “Par ambulatoro laboratorisko veselības aprūpes pakalpojumu sniegšanu un apmaksu” tiks veikti grozījumi, nosakot apmaksas nosacījumus ambulatoro laboratorisko izmeklējumu veikšanai sirds un asinsvadu slimību profilakses gadījumā (SCORE).

Noteikumi ir nozīmīgs solis SAS primārās profilakses ieviešanai primārās profilakses līmenī, tāpēc Dienests cer uz turpmāku sadarbību SAS profilakses kārtības īstenošanā.

|  |  |  |
| --- | --- | --- |
| Teritoriālās nodaļas vadītājs |  |  |